NaiveNeuron/SloPal huggingface dataset:
Heger, Eduard, podpredseda vlády a minister financií SR (2021-02-04):
Ďakujem veľmi pekne, pán podpredseda. Dámy a páni, ctené plénum, ďakujem pekne za podporu skráteného legislatívneho konania. Ako som avizoval, je to veľmi jednoduchý návrh, ktorý, myslím, že je veľmi aktuálny práve v tomto čase. Jedná sa o návrh, ktorý vlastne znižuje DPH na nulovú sadzbu na respirátory FFP2 a FFP3. Uvedomujem si, že týmto krokom nevieme zagarantovať, že tá cena sa zníži o DPH, ale ja verím tomu, že každý predajca si uvedomuje vážnosť situácie a nebude chcieť zarábať na tomto kroku, a predpokladám a dúfam, že charakter každého obchodníka sa prejaví v tom, že zníži cenu týchto respirátorov presne o tú sumu DPH, ktorú tým pádom štát, ktorej sa štát vzdáva. Považujem to za dôležitý krok. Je to iba do času 30. 4. Ako dobre viete, takéto kroky nie sú v súlade s európskou legislatívou a ideme po vzore vlastne viacerých krajín, aj Českej republiky, ktorá to urobila a Európska komisia sa vyjadrila, že keďže ide o dočasné, krátkodobé opatrenie súvisiace práve s tou vážnosťou situácie, čo úplne chápe, nebude v tejto veci nejako konať. Takže je to naozaj mimoriadne opatrenie pre túto situáciu a verím, že tak ako ste podporili skrátené, chápete aj samotný obsah a podporíte ho. Ďakujem pekne v každom prípade, ak teda sa rozhodnete to podporiť. Ak by ste chceli k tomuto vystúpiť, samozrejme, som vám k dispozícii. Ďakujem pekne.
Glváč, Martin, podpredseda NR SR (2019-09-13):
Pán poslanec Baránik.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 129 poslancov, za 58, proti 5, zdržalo sa 66. Uvedený návrh sme neschválili.
Bugár, Béla, podpredseda NR SR (2018-06-20):
Prerušujem rokovanie o tomto bode programu. Budeme pokračovať ďalším prvým čítaním o návrhu poslankyne Simony Petrík na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 969). Nech sa páči, pani poslankyňa, môžte uviesť návrh. (Rokovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 969.)
Laššáková, Jana, podpredsedníčka NR SR (2015-11-11):
Na vystúpenie pána poslanca s faktickou poznámkou sa hlási pán poslanec Jarjabek. Končím možnosť prihlásiť sa s faktickými poznámkami. Nech sa páči, pán poslanec.
Kresák, Peter, poslanec NR SR (2019-10-17):
Ďakujem pekne. Ja iba teda chcem vlastne potvrdiť to, čo som ja zabudol uviesť a čo spomínal kolega Dostál, že pokiaľ si dobre pamätáte, že pri ostatnej novelizácii zákona Súdnej rady skutočne bola táto Národná rada, ktorá tam vložila na návrh ministerstva spravodlivosti, a v tom čase teda Lucii Žitňanskej, toto ustanovenie, ktoré teda má odporúčací charakter, ale ktorý potvrdzuje obsah toho vládneho vyhlásenia. Len dávam vám ešte do pozornosti, že práve Súdna rada sa veľmi bránila aj tomuto jemnému odporúčaniu, aj sa bráni. Nuž, ale keď dnes vidíme, aký je stav súdnictva, za ktoré je zodpovedná aj Súdna rada, netreba sa čudovať, že im teda nevyhovuje, keď tam, keby tam mali mať polovicu právnikov, nie sudcov. Ale o to viac si myslím, že je našou povinnosťou tlačiť v dnešnej situácii súdnej moci na to, aby v Súdnej rade bola skutočne polovička právnikov iného ako sudcovského povolania. Ďakujem pekne.
M. Číž, podpredseda NR SR: (2007-03-22):
hodina otázok . Osobitne prosím aj členov vlády, keď sa nachádzajú v priestoroch Národnej rady, aby urýchlene zaujali svoje miesta v rokovacej sále. Takže, vážené kolegyne, kolegovia, poprosím, aby ste zaujali miesta. Opäť poprosím aj členov vlády, aby zaujali miesta. Pristúpime k hodine otázok. Dovoľte, aby som zároveň týmto otvoril tento bod programu. Chcem vás informovať, že poslanci písomne položili včera do 12.00 hodiny 100 otázok predsedovi vlády a členom vlády 137 otázok, aj keď niektoré otázky sa opakujú viackrát. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú v sále prítomní, takže na ne sa neodpovedá. Vážené pani poslankyne, vážení páni poslanci, predseda vlády Slovenskej republiky pán Robert Fico sa z rokovania o tomto bode programu ospravedlnil z dôvodu prijatia predsedu vlády Moldavskej republiky. Svojím zastupovaním poveril podpredsedu vlády a ministra vnútra Slovenskej republiky pána Roberta Kaliňáka, ktorého  poprosím, aby oznámil, kto z členov vlády bude odpovedať na otázky za neprítomných členov vlády. Takže poprosím, pán podpredseda Kaliňák.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 125 poslancov, za 78, proti 36, zdržalo sa 11, hlasovali všetci prítomní. Konštatujem, že sme posunuli zákon do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť do rozpravy. Nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Číž, Miroslav, podpredseda NR SR (2015-10-06):
Ďakujem. Otváram rozpravu. Písomnú prihlášku do rozpravy nemám, pýtam sa preto, kto sa hlási do rozpravy ústne. Pán navrhovateľ, máte slovo.
Laššáková, Jana, podpredsedníčka NR SR (2013-01-30):
S reakciou pán poslanec Zajac.
Hrušovský, Pavol, podpredseda NR SR (2011-03-24):
Pokiaľ nie je menej poslancov prihlásených do rozpravy ústne, ako by ešte boli poslanci prihlásení písomne, tak považujme túto vec za vybavenú. Je s tým súhlas? (Súhlasná reakcia pléna.) Nech sa páči, pán poslanec Muránsky. (Hlasy z pléna.) Rešpektujem námietku. Poprosím, aby tak dôsledne vždy poslanci aplikovali ustanovenia rokovacieho poriadku aj v iných prípadoch. Písomne prihlásený do rozpravy je za poslanecký klub SaS pán poslanec Chren a za klub poslancov SMER-u pán poslanec Záhumenský. Preto v tejto chvíli ruším procedurálnu možnosť prihlásiť sa do rozpravy ústne. Túto možnosť môžu poslanci využiť až potom, ako vystúpia poslanci prihlásení písomne. Nech sa páči, pán poslanec Chren.
Blcháč Ján, poslanec NR SR (2022-05-05):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-11-08):
Pani poslankyňa Horváthová, nech sa páči.
Mikloško, Jozef, poslanec NR SR (2013-09-04):
Ja poviem niečo len k tej vete poslednej. To, že hnev ľudu narastá, je, žiaľ, pravda. Nehovorím, že len táto vláda je na vine, určite nie. Ľudia sú frustrovaní z celého obdobia, bohužiaľ, od revolúcie, nie vždy oprávnene, ale aj oprávnene. Teraz 1. 9. sme videli, kto sa tu celé doobeda motal napríklad ako ja, že naozaj tí ľudia sú nahnevaní. Niektorí ľudia, aj poslanci boli tým trocha aj urazení, a dokonca niekto navrhoval, aby sa to celé zrušilo. Ja myslím, že nie, že to bolo dobré, keď sa tu dvadsaťtisíc ľudí premelie, môžte sa s nimi povyprávať. Ja takéto diskusie v meste robím často a neubudne zo mňa. Tí ľudia majú vždy v mnohom pravdu, ale nepoznajú celú pravdu, čiže my sme im povinní niečo aj iné povedať, troška im otvoriť oči. Čiže tieto otázky aj s veľmi tvrdými ľuďmi majú svoj význam. Čiže heslo je také, že hnev narastá a my by sme mali niečo proti tomu robiť. Lebo je to takto, skoro by som povedal, v celej Európe, v postsocialistických krajinách určite, aj v celom svete. Čiže ten fenomén nie je len náš, ale my, krajina, ktorá predsa len máme za sebou niečo veľmi pozitívne, určite nás niečo také čaká, by sme mali toto predvídať a viac sa tomuto venovať.
Blaha, Ľuboš, podpredseda NR SR (2023-12-06):
Teraz sa pýtam, či sa chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister, pán podpredseda vlády, máte slovo.
V. Veteška, podpredseda NR SR: (2007-05-17):
Pýtam sa teraz, kto sa ústne hlási do tohto bodu s interpeláciou. Pani poslankyňa Mušková, pán poslanec Andruskó Imre. Končím možnosť ďalších prihlášok do tohto bodu programu. Prosím, pani poslankyňa Mušková.
Glváč, Martin, podpredseda NR SR (2016-10-20):
Ďakujem. Ďalšia otázka. Pán poslanec Baška už dostal odpoveď. Sedemnástka, pani poslankyňa Shahzad nie je prítomná. Pán Baška už dostal. Ďalšie dve otázky preskakujeme. Otázka číslo 20, pýta sa pani poslankyňa Gaborčáková, je prítomná, ministra zdravotníctva Tomáša Druckera: „Budú zdravotné poisťovne vytvárať zvlášť limity pre ošetrovanie pacientov – dlžníkov pre poskytovateľov zdravotnej starostlivosti?“ Nech sa páči, pán minister.
Mizík, Stanislav, poslanec NR SR (2021-04-30):
Ďakujem za slovo. Pán Matovič, pekné divadlo ste opäť predviedli, vy ste demagóg par excellence. Viete, čo vám ľudia vyčítajú a mnohí až do smrti budú vyčítať? Začnem od tých relatívne menej nebezpečných skutočností a skončím pri tom najhoršom. Po prvé, vaše infantilné statusy. Po druhé, všade, kde ste chodil, len hanbu ste robil. Vaše infantilné vystúpenia v cudzine aj doma zdehonestovali nielen vás, zdehonestovali nás všetkých. Každý príčetný politik v zahraničí si v duchu musel obrazne klopkať po čele, že čo za uletený transformer to prišiel zo Slovenska a či aj ostatní na Slovensku sú podobní. Po tretie, štát ste častokrát riadil cez facebook. Po štvrté, vaše urážky voči občanom pendlerom, čo ťažko zarobené peniažky donášali na Slovensko, ako ste ich nazýval, pamätáte sa? Po piate, vaša vláda položila ekonomicky desaťtisíce rodín na kolená. Po šieste, vaše urážky politikov aj koaličných či opozičných. Príklad? Tak napríklad takú prasačinu ako voči Blahovi, to... to bol... to bol jedinečný nuance, prvýkrát v parlamente také niečo hnusné odznelo, čo ste vy vyviedol. Po siedme, nový premiér vám poďakoval za vyše desaťtisíc mŕtvych, z ktorých väčšina mohla žiť, mohla žiť, keby sa nasadila liečba hneď po zistení pozitivity, a nie systém, si pozitívny, choď domov s PN, ber paralen a keď ti bude zle, volaj sanitku. Lenže ani vás, ani Krajčího nenapadla jednoduchá myšlienka, že táto choroba je ťažko liečiteľná, keď už je v strednej či neskoršej fáze. Jednoducho tá vaša atómová bomba naozaj vybuchla. (Výkriky z pléna. Zaznievanie gongu.)
P. Paška, predseda NR SR: (2007-10-25):
Takže, nech sa páči, pán poslanec Minárik – faktická poznámka.
Buček, Jozef, poslanec NR SR (2018-12-04):
Teraz pristúpime k hlasovaniu o bode 4 zo spoločnej správy s odporúčaním gestorského výboru schváliť.
P. Hrušovský, predseda NR SR: (2004-02-03):
Pán minister sa chce krátko, prosím, vyjadriť k rozprave. Nech sa páči.
Laššáková, Jana, podpredsedníčka NR SR (2015-06-25):
Poprosím vás o odpoveď, pán minister.
Figeľ, Ján, podpredseda NR SR (2013-05-21):
S ďalšou faktickou Martin Poliačik.
Figeľ, Ján, podpredseda NR SR (2015-12-11):
Béla Bugár, nech sa páči.
Krnáč, Kamil, poslanec NR SR (2011-02-04):
Ďakujem. Pán poslanec Kažimír, chcel by som vás poprosiť, aby ste neporovnávali voľby parlamentné napríklad, voľby občanov a voľby poslancov, pretože poslanec podľa čl. 73 ústavy je zástupcom občanov. Občan vo voľbách zastupuje sám seba, nikoho iného. Takže je rozdiel, či vy ako občan volíte vo voľbách, napríklad parlamentných, alebo či ako poslanec ako zástupca občanov volíte vo voľbách v parlamente. A čo sa týka toho vášho hodnotenia tej spoločnosti, v ktorej ste sa ocitli, tak podľa čl. 81 ústavy „poslanec sa môže svojho mandátu vzdať osobným vyhlásením na schôdzi Národnej rady Slovenskej republiky“. Takže šup-šup.
D. Lipšic, poslanec: (2010-06-10):
Po druhé, hovoríte, že veď to môžete urobiť aj tak. No tak to urobme zmenou zákona. Aj politické strany môžu venovať aj dobrovoľne na financovanie povodní, a robíme to zákonom, však. To znamená, je to rovnaké. Aj politické strany mohli sa rozhodnúť a KDH by to urobilo, že by zo svojho rozpočtu dali obetiam povodní. Ale robíme to zákonom. Tak teraz zrazu nehovorte, že to môžeme urobiť aj iným spôsobom, že veď vy možno v budúcnosti by ste o tom tak rozhodli. Ak s tým nemáte problém, ak zhodneme všetci v snemovni, že dnes je priorita odškodňovania obetí povodní, a nie Národný futbalový štadión, zahlasujme za ten návrh. Nie rečami, ale skutkami sa to prejavuje. A my poslanci skutky prejavujeme hlasovaním.
Laššáková, Jana, podpredsedníčka NR SR (2013-02-12):
Panie poslankyne, páni poslanci, teraz pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh vlády je uverejnený ako tlač č. 391. Teraz prosím podpredsedu vlády a ministra vnútra Roberta Kaliňáka, aby návrh vlády odôvodnil. Pán podpredseda vlády, nech sa páči, máte slovo.
Bublavý, Dušan, poslanec NR SR (2012-09-20):
Ďakujem za slovo. Myslím si, že konečne sa našiel pán minister školstva, ktorý ide robiť poriadok v strednom školstve, že je nedostatok študentov a demografická krivka ide smerom nadol. To je, žiaľ, pravda. A kvôli tomu, že sú normatívne dotácie na žiakov pri prijímaní či už do gymnázia, alebo stredného školstva, to je fakt. Čiže tu si musíme naozaj uvedomiť, že na gymnáziu študujú ľudia alebo deti, ktoré idú zo základných škôl, ktoré majú priemer 3 až 4, ktoré by mali ozaj posilniť stredné školstvo, lebo gymnázium by mala byť taká predpríprava na vysokú školu, kde by mala nastupovať naša inteligencia. Takže tu je si potrebné aj uvedomiť, že je potrebné ten normatív, ktorý pán minister dal, do dva. To je naozaj to, čo treba len kvitovať a podporovať. A návrh zákona aj posilňuje nástroje odborného vzdelávania s cieľom prispôsobiť odborné vzdelávanie a prípravu požiadavkám trhu práce a hľadá riešenie v prípade nadbytočných študijných odborov, o ktorých trh práce záujem nemá. Aj to si treba uvedomiť. A spájanie škôl alebo aj rušenie, či už kompetencie VÚC, ktoré má, naozaj to je holý fakt, lebo ak je škola, ktorá by mohla mať 600, 700 žiakov a má len 250, tak ako to môže prežiť tá stredná škola, ak nebudeme kumulovať, či už spájať, alebo aj niektoré rušiť. Ale tu nastupuje stredné školstvo, ktoré je súkromné alebo aj cirkevné, ktoré to supluje.
Bublavý, Dušan, poslanec NR SR (2014-11-09):
Pán kolega Mihál, to sa ani na vás nepodobá. Takú spŕšku vulgarizmov a také vystúpenie! Je naozaj od vás? Ja som si vás považoval ako odborníka na danú problematiku a dneska ste ma naozaj veľmi sklamali, aj ľudsky. Naozaj, akým spôsobom ste starostov hodili do jedného vreca a spravili z nás niktošov, rozkrádačov obecných rozpočtov. Naozaj, to si od vás nezaslúžime. To ste naozaj, naozaj prekročil svoj rubikon. Vykrikujete o predraženom cétečku v Piešťanoch. Pán Mihál, veď nebolo vyplatené ani euro. A vy to veľmi dobre viete, že nebolo nič vyplatené, že to je pozastavené, že kvôli tomuto cétečku bola odvolaná ministerka, podpredsedníčka Národnej rady bola odvolaná. A vy tu plačete teraz nad nimi, aké, chudátenká, ženy boli odvolané. Kedy ste vy našli odvahu? A boli ste vo vláde a jeden z vašich ministrov bol prvý na odstrel, ktorému padol daňový systém, vy ste nenašli odvahu, aby toho ministra, aby ste ho odvolali, lebo ste sa báli, že vám padne vláda. Vy ste tú odvahu nenašli. Ale premiér Robert Fico našiel tú odvahu a zakročil rázne, na druhý deň boli tieto obidve ženy, podľa vás, odvolané, chudátka. Naozaj, naozaj, dneska, dneska ste to prepískli a hlboko ste ma sklamali a urazili.
Vážny, Ľubomír, podpredseda vlády SR pre investície (2014-03-27):
Ďakujem. Vážená pani podpredsedníčka Národnej rady Slovenskej republiky, vážené panie poslankyne, páni poslanci, dovoľte mi, aby som z poverenia predsedu vlády a v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný bude podpredseda vlády a minister vnútra Robert Kaliňák. Zastupuje ho podpredseda vlády pre investície Ľubomír Vážny. Neprítomný minister pôdohospodárstva a rozvoja vidieka Ľubomír Jahnátek je na zahraničnej pracovnej ceste v Maďarsku. Zastupuje ho minister životného prostredia Peter Žiga. Minister školstva, vedy, výskumu a športu je tiež neprítomný, pán Dušan Čaplovič je na zahraničnej pracovnej ceste v Budapešti. Ale nezastupuje ho nikto, pretože neboli mu položené žiadne otázky. Ministerka zdravotníctva Zuzana Zvolenská tiež nemala položené žiadne otázky. A minister obrany Martin Glváč tiež nemal položené žiadne otázky. Ďakujem.
Viskupič, Jozef, poslanec NR SR (2016-04-21):
Ďakujem. Ja som si pri tvojom prejave, pán poslanec, uvedomil jednu vec, ktorá dlhodobo trápi celú spoločnosť, a ona dokonca už, keďže ja sa venujem kultúre a médiám, má aj filmové stvárnenie, a tak ako ty si pomenoval nemoc tretej moci, ktorá je úplne evidentná, všetci ju žijeme, všetci ju vidíme, sprostredkovávajú ju médiá. Myslím si, že ju vidia vládni poslanci za stranu SMER a veľmi priezračne ju videli aj tí, ktorí vládny SMER z minulého obdobia podržali pri moci aj teraz. Nemoc tretej moci totižto nespočíva len na tom, akým spôsobom bude vypracovaná legislatíva, ale hlavne na tom, čo si pomenoval veľmi priezračne a jasne, a to je na personálnej politike. Stojí a padá to presne na tom, kto tieto úrady zastáva, kto súdi a akým spôsobom k výkonu tohto veľmi dôležitého povolania alebo poslania na Slovensku pristupuje. To, akým spôsobom ty to vidíš z tvojej vlastnej profesie, je preto úplne presné. Rodinkárstvo, navzájom krytie, resp. kladenie prekážok ľuďom, ktorí by nachádzanie spravodlivosti, nastoľovanie zákonnosti chceli robiť. Preto aj autorka filmu Nemoc tretej moci sa koniec koncov v tomto prostredí dostala až k žalobe v prípade od porušenia dôvernosti ústneho prejavu, a to je symbol. Ak niekto vraví pravdu, tak nakoniec dostane od tých silných a mocných žalobu. Myslím si, že toto budeme musieť kritizovať... (Prerušenie vystúpenia časomerom.)
Grendel, Gábor, podpredseda NR SR (2021-12-14):
Teda aby som upresnil, pozmeňujúci návrh pána Gyimesiho sme schválili, tak, a dám hlasovať o postúpení zákona do tretieho čítania. Prosím, prezentujme sa a hlasujme. (Ruch v sále. Potlesk.) (Hlasovanie.) Prítomných 76 poslancov, za 75, proti nikto, 1 sa zdržal, hlasovali všetci prítomní. Konštatujem, že sme zákon postúpili do tretieho čítania. Otváram rozpravu v rámci tretieho čítania a pýtam sa, či má niekto záujem prihlásiť sa do rozpravy. (Ruch v sále.) Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2018-03-26):
Pán poslanec Krajniak.
Grendel, Gábor, podpredseda NR SR (2022-06-17):
Do rozpravy sa hlási pán spravodajca, nech sa páči.
Pčolinský, Peter, podpredseda NR SR (2023-02-09):
(Zaznievanie gongu.) Poprosím členov vlády, aby sa dostavili do rokovacej sály, teda konkrétne pána ministra Jaroslava Naďa. (Reakcie z pléna. Zaznievanie gongu. Krátka pauza do príchodu ministra.) Dobrý deň, pán minister, zaujmite, prosím, miesto. Vážené poslankyne, vážení poslanci, milí hostia, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 h dve otázky na predsedu vlády, 51 otázok na členov vlády a dve otázky na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, dočasne poverený predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril dočasne povereného ministra obrany Jaroslava Naďa, ktorého prosím, aby oznámil, kto z členov vlády bude odpovedať na otázky za neprítomných členov vlády. (Kýchnutie v pléne.) Na zdravie. Nech sa páči, pán minister, stage je váš.
Hlina, Alojz, poslanec NR SR (2013-02-07):
Vážený pán predsedajúci, vážení členovia vlády, vážení kolegovia, prvýkrát v tejto časti vystúpim. Dával som interpeláciu pani ministerke Zvolenskej vo veci, ktorú som avizoval, že mám s ňou problém, keďže sa snažím byť dôsledný. A snažiť sa urobiť v rámci možností, ktoré mám, čo najviac, tak som teda interpeloval. Neviem, či si spomínate, keď sme preberali zákon o odvodoch, on sa volal ináč, ale hovoril o tom, že tie odvody do zdravotných poisťovní budú vyššie, a samozrejme prešiel. A som vtedy aj zúfalý pokus urobil, že v treťom čítaní som vystúpil. Nezabralo, nezaberie, ale nevadí. Chcel som tým povedať, že teda je podozrenie na to, že organizovane a sofistikovane môže dochádzať k trestnej činnosti - spôsobenie veľkej škody na majetku štátu. To som vtedy tak nejak, plus-mínus, formuloval. Zákon prešiel. Meritórne som hovoril o tom, že či prijatím toho zákona nespôsobíme to, že hodnota súkromných zdravotných poisťovní stúpne vtedy, keď budete pokračovať v tej línii zjednotenia, vytvorenia jednej. Ja to nekomentujem, túto skutočnosť, ani politicky, ani odborne, ja len hovorím, že ten zámer tu je. To znamená, v tom procese zlučovania musíte teda zaplatiť, aj boľševik platil, čiže niečo budete musieť zaplatiť. Už teda sme sa o niečo posunuli, čiže ten proces komunikácie – vyvlastňovania alebo dohody bude prebiehať nejako, budú sa tam definovať nejaké parametre, bude sa vyhodnocovať hodnota, bilancia tej spoločnosti, tej zdravotnej poisťovne. A teraz tá otázka teda znela, že či toto bude mať, respektíve nebude mať vplyv na tú hodnotu. Ja som interpeloval pani ministerku v tejto otázke. To znamená, som sa pýtal, úplne jednoznačne som sa pýtal, že či áno, alebo nie. Žiaľ, musím skonštatovať, že okrem tu formálnych náležitostí, čo mi pani ministerka odpísala, ako keby som nevedel čítať, mi úplne, čo má hodnotu akú-takú, výpovednú, má ten záver, hej, kde mi hovorí, že hodnota zdravotnej poisťovne v zmysle projektu, vy to voláte projekt zavedenia unitárneho systému verejného zdravotného poistenia schváleného vládou, bude určená na základe ocenenia nezávislými odbornými spôsobilými osobami. Všetko v poriadku, doteraz žiadna chyba. (Ruch v sále.) Ak môžem poprosiť, pán predseda, trošku ma to ruší.
Hort, Milan, podpredseda NR SR (2010-12-14):
Ďakujem pekne. S faktickou poznámkou na vystúpenie pána poslanca Čaploviča sa hlási Andrej Kolesík ako jediný. Uzatváram možnosť prihlásiť sa s faktickou poznámkou. Slovo má pán poslanec Kolesík.
Blaha, Ľuboš, poslanec NR SR (2017-12-05):
Takisto by som sa chcel poďakovať Mirovi Čížovi za to, že sa snaží vrátiť debatu do hodnotovej roviny. A dnešnú schôdzu by som naozaj označil príslovím: „Ako sa z hory volá, tak sa z nej aj ozýva.“ A páni kolegovia z opozície si budú musieť zvyknúť, že pokiaľ budú na nás útočiť spôsobom, ako to robí pán Matovič a ďalší, ktorí namiesto hodnotovej diskusie chcú vyvolávať iba vášne, tak budeme reagovať potom takisto veľmi tvrdo. Už skončili časy, kedy vám to len tak necháme, aby to prešlo. Budeme tĺcť naspäť a toto bol dnešný signál, ja som veľmi rád, že to vyšlo, že opozícia bola možno zaskočená, ale bola hlavne riadne preplieskaná. A je to dobré nie preto, že by som si želal takúto diskusiu, ja súhlasím s Mirom Čížom, že tie hodnotové debaty sú ďaleko dôležitejšie, ale nenecháme sa otĺkať. Nenecháme otĺkať sociálnodemokratické, kresťanskodemokratické strany, štandardné strany programové ľuďmi, ktorí si pomýlili politiku s marketingom. A keď už hovoríme o opozícii, ktorá v sebe zahŕňa strany zväčša krajne pravicové, či už je to strana Sloboda a Solidarita, ktorá podľa všetkých európskych kritérií spĺňa definíciu krajnej pravice, či už je to strana OĽANO, ktorá naozaj sa vymyká akýmkoľvek politologickým definíciám a je to zhluk skôr populistických politikov, alebo hovoríme o dvoch extréme pravicových stranách SMER RODINA a ĽSNS, stále sa bavíme o alternatíve, ktorá je na Slovensku naozaj krajne neprijateľná. Krajná pravica tu už vládla v 30. rokoch a skončilo to koncentračnými tábormi. Ja nič takéto nechcem. Ale poďme sa rozprávať hodnotovo, to znamená, aké sú vaše vízie, aké sú vaše polices, aké sú vaše nápady z hľadiska spravovania štátu. Ale pokiaľ budete chcieť útočiť a budete tu naozaj kydať na nás špinu, tak verte tomu, že to už nikdy viac neostane bez odozvy. Ďakujem.
Ďuriš Nicholsonová, Lucia, podpredsedníčka NR SR (2018-10-23):
S reakciou na faktické poznámky, pán poslanec Matovič, nech sa páči.
M. Hort, podpredseda NR SR: (2010-02-05):
Otváram rozpravu. Do rozpravy som nedostal žiadnu písomnú prihlášku, a tak sa pýtam, kto sa chce prihlásiť do rozpravy ústne? Nikto. Uzatváram možnosť podania ústnych prihlášok. Vyhlasujem rozpravu za skončenú a prerušujem rokovanie o tomto bode programu. Ďalej budeme pokračovať druhým čítaní o vládnom návrhu zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov a o zmene a doplnení zákona č. 331/2003 Z. z. o voľbách do Európskeho parlamentu v znení neskorších predpisov . Vládny návrh zákona má parlamentnú tlač 1314 a spoločnú správu výborov máte ako tlač 1314a. Opäť prosím ministra Kaliňáka, aby vládny návrh zákona odôvodnil, nech sa páči.
Bašistová, Alena, poslankyňa NR SR (2016-11-29):
Ďakujem veľmi pekne za slovo. Pani poslankyňa, súhlasím s mnohým, čo ste povedali, jednak čo sa týka výberových konaní, konfliktu záujmov alebo hodnotenia zamestnancov. Musím povedať, že trošku ma mrzí alebo zamrzela tá vaša poznámka o tom, že ten náš návrh je podobný. Ono je to trošku aj logické, pretože tie témy, ktoré sme vybrali, a to je konflikt záujmov a výberové konania, sú tak pertraktované v rôznych oblastiach, že sú v centre záujmu. My sme taktiež komunikovali dlhšie s Úradom vlády, ale mňa teší jedno, že v niektorých týchto bodoch sa zhodneme. Mňa osobne k tomu viedla osobná skúsenosť, keď som pôsobila ako generálna riaditeľka pod ministerstvom práce, a musím povedať, že naozaj pokiaľ ide o výberové konania, tak sme sa ich snažili nastaviť tak, jednak samozrejme to ukladá Európska komisia a dozerá na to, hlavne pri výberových konaniach, pokiaľ ide o projekty, že išli až nad rámec. Do tých výberových konaní my sme neboli povinní prizývať príslušné vecné sekcie, či už ide o sekciu sociálnej a rodinnej politiky alebo sekciu práce, či sekciu ESF, napriek tomu sme to robili a prizývali sme často aj zástupcov mimovládneho sektora. Čiže snažili sme sa nastaviť tie výberové konania tak, aby boli čo najtransparentnejšie. A práve to bol ten záujem, aby sa to dostalo aj do štátnej služby alebo do tohto zákona. Taktiež myslím si, že sme nastavovali tie výberové konania tak, že boli dosť podobné assessment centrám, ktoré sú jedny z najprísnejších a najuznávanejších celkovo aj v iných sférach. Pokiaľ ide o konflikt záujmov, tak taktiež je, samozrejme, v predmete Európskej komisie, a sú sledované veľmi prísne pri projektoch. Hlavne vstupuje do toho potom množstvo kontrolných orgánov a napríklad aj OLAF. Takže to bolo hlavne tým naším záujmom, aby sa to dostalo do tohto zákona. Ale musím povedať, že ja som... (Prerušenie vystúpenia časomerom.)
Bugár, Béla, podpredseda NR SR (2018-02-07):
Prezentujme sa a hlasujme. (Hlasovanie.) Prítomných 140 poslancov, za 101, proti 2, zdržalo sa 37 poslancov. Konštatujem, že návrh sme schválili. Teraz prosím pána poslanca Gogu, aby uviedol hlasovania v druhom čítaní o návrhu poslancov Smolíkovej, Danka, Bernaťáka, Jančulu na vydanie zákona, ktorým sa mení a dopĺňa školský zákon, tlač 774, 35. bod programu. Nech sa páči. [Hlasovanie o návrhu poslancov Národnej rady Slovenskej republiky Evy Smolíkovej, Andreja Danka, Tibora Bernaťáka a Tibora Jančulu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 774.]
J. Berényi, poslanec: (2007-05-09):
Takže moja prvá otázka je, že nakoľko ide, vyzerá to tak, o zákon, ktorý skôr chce pomôcť účelovým spôsobom predsedom samosprávnych krajoch, či tento zákon sa nezrodil náhodou aj z toho dôvodu, tak reagujem na to v nadväznosti na to, čo povedal môj predrečník, že, dovoľte, aby som dokončil... (Hlasy v sále.) Pán minister, takto nemôžem s vami viesť dialóg.
M. Číž, podpredseda NR SR: (2008-12-03):
(Hlasovanie.) 133 prítomných, 106 za, 2 proti, 25 sa zdržalo. Konštatujem, že tento návrh sme schválili.
B. Bugár, podpredseda NR SR: (2003-09-24):
K. Ondriaš, poslanec: ... keď hrubý domáci produkt v stálych cenách máme už vyšší ako pred štrnástimi rokmi, keď priemyselná produkcia v rokoch 1998 až 2001 v stálych cenách stúpla o 25 percent, keď máme vynikajúci demografický vývoj, kde sú peniaze na dôchodky,  ja sa pýtam? Ďakujem.
Mihál, Jozef, poslanec NR SR (2017-04-06):
Tak, tak, tak, tak to je. Bohužiaľ, jasličkový zákon je jednoducho absolútne vrchol, vrchol príkladu, prvá liga príkladu, ako sa dá spackať legislatíva. Je dnes jasné, že tento zákon vznikol len preto, aby pár ľudí mohlo cez eurofondy zbohatnúť pod pláštikom ušľachtilého stavania nových jaslí, to tu presne zaznelo, keď hovoril Ondro Dostál, akým spôsobom sa dnes sofistikovane kradne. Takže na ministerstve napísali zákon, ktorý umožní zas nejakej skupine šikovných podnikateľov bohatnúť na výstavbe jaslí, to je celé. A vôbec nikoho netrápilo, že čo z toho vlastne vznikol, aký, aký paškvil, a aké to spôsobí problémy v praxi. Čiže, vážení kolegovia zo SMER-u, vy zrejme nechodíte medzi ľudí, tak ja si dovolím odkázať v mene mladých rodín vám, čo tu sedíte, aj tým, čo tu nesedíte, podpísali ste sa skrátka a jasne pod jeden spackaný, zlý zákon, ktorý veľmi znepríjemňuje život mladých rodinám. A buď sa to čo najrýchlejšie napraví, alebo ako myslíte. Ja ešte pripomeniem udalosť z roku 2013. Vtedy to zosúlaďovanie rodinného a pracovného života na ministerstve práce napríklad zafungovalo tak, že minister predložil zákon, novelu zákona o rodičovskom príspevku, podľa ktorého sa mal vrátiť rodičovský príspevok do čias ministerky Tomanovej, čiže mal byť odňatý tým rodičom, ktorí by sa predčasne vrátili do práce. A rodičom, rodičom detí vo veku do dvoch rokov mal byť podstatne znížený. Vtedy však premiér Fico zasiahol, mal dostatočný pud sebazáchovy a túto novelu stiahol z obehu.
Majorová Garstková, Jana, poslankyňa NR SR (2023-05-24):
Ďakujem veľmi pekne. Pán kolega Dostál, ja neviem, ako ste postupovali v minulom období volebnom, keďže ja som tuná nebola, ja sa, ja sa spolieham na toto volebné obdobie, v ktorom sme tu spolu. Ty dobre vieš, že sme spolu pripravovali v mnohom tento návrh zákona a v tvojej vlastne rozprave si sa nejak ani negatívne nevyjadril k nejakým konkrétnym bodom, čiže ja by som bola veľmi rada, ak by ste si možno tento návrh zákona ešte raz pozreli a možno by ste nám ho pomohli posunúť do druhého čítania s tým, že sa kľudne môžme dohodnúť ešte na nejakých pozmeňovacích návrhoch. Možno by bolo dobré, keby si aj povedal, ktoré zásadné zmeny tam podľa teba sú. Tiež si myslím ako, podobne ako kolega Vetrák, že vôbec nie je neskoro tento zákon teraz schváliť, a ja ho pokladám za jedinečnú možnosť urobiť nejaké zmeny práve v zákone o obecnom zriadení v tomto čase. Spomínal si tu aj ZOMOS, my sme sa stretli s Milanom Vetrákom aj so zástupcami ZOMOS a oni tiež s týmto návrhom, s touto verziou zákona súhlasili a tiež sme od nich pozbierali nejaké podnety a s týmto, s týmito podnetmi sme šli zase na Úniu miest, kde sa veľmi dobre, musím povedať, spolupracovalo s pánom prezidentom Rybníčkom a s jeho právničkou, dávali sme to dokopy, ešte sme tam niektoré veci preformulovávali, aby to bolo v poriadku, takže ja, ja viem, Ondrej, že ty si nám veľmi na tomto zamakal tiež. Ja som ťa aj oslovila, predtým ako sme tento návrh zákona podávali do parlamentu, no, žiaľ, nepodarilo sa nám to nejak dotiahnuť, ale budem rada, ak nám pomôžeš, lebo viem, že ty si určite v tomto na našej strane. Ďakujem pekne.
Figeľ, Ján, podpredseda NR SR (2012-06-21):
Ctené dámy poslankyne, páni poslanci, budeme pokračovať v rokovaní tretieho dňa 3. schôdze Národnej rady Slovenskej republiky. Poprosím, aby ste zaujali miesta, hlavne tu v strede sály. Budeme pokračovať v prerušenej rozprave v druhom a treťom čítaní o návrhu na vyslovenie súhlasu Národnej rady so Zmluvou o založení Európskeho mechanizmu pre stabilitu. Ide o tlač pod číslom 42. Prosím podpredsedu vlády a ministra zahraničných vecí, ktorý už, áno, zaujal miesto pána Miroslava Lajčáka, miesto pre navrhovateľov, a spoločného spravodajcu, ktorý je takisto pripravený, pána Daniela Duchoňa na rokovanie. Do rozpravy sú ešte prihlásení poslanci písomne, pán Lipšic, pán Matovič a pán Kaník. Dávam slovo pánovi poslancovi Lipšicovi. Pripraví sa pán kolega Matovič. Nech sa páči. (Rokovanie o návrhu na vyslovenie súhlasu Národnej rady Slovenskej republiky so Zmluvou o založení Európskeho mechanizmu pre stabilitu medzi Belgickým kráľovstvom, Spolkovou republikou Nemecko, Estónskou republikou, Írskom, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou , tlač 42.)
Zajac, Pavol, poslanec NR SR (2012-10-30):
Vážený pán kolega, na úvod tvojho vystúpenia ste začali tým, že máte zlú správu pre LGBT komunitu. No ja si myslím – tým, že sa neschváli tento zákon – ja si myslím, že tým, že sa tento zákon neschváli, je to dobrá správa pre Slovensko. Našťastie zdravý rozum na Slovensku, našťastie aj v tejto snemovni ešte je väčšinový. Naozaj na Slovensku máme 400-tisíc nezamestnaných. Za posledných rok ubudlo 11-tisíc živnostníkov. Máme tu hospodársky útlm. Ľudia žijú na východnom Slovensku z 200-eurového dôchodku. Naozaj sú tu iné problémy. Predkladaním tohto zákona, páni kolegovia zo SaS-ky, prekrývate skutočné väčšinové problémy Slovenska. Naozaj tento zákon sa dotýka veľmi malilinkej časti homokomunity, ktorá sa takto chce zvýrazňovať. Ja rozumiem, že takto bojujete o svojho voliča, ale Slovensko má oveľa-oveľa iné problémy a tie by sme mali tu riešiť. Včera sterilizácie, dneska registrované partnerstvá. Táto krajina potrebuje riešiť iné problémy. (Reakcia navrhovateľa.) Ako ich riešime? Predkladaním takýchto návrhov zákona (reakcia navrhovateľa) prekrývate skutočné problémy Slovenska.
B. Bugár, podpredseda NR SR: (2004-10-26):
M. Maxon, poslanec: Dobre. Takže ak dovolíte, budem pokračovať. Skonštatoval som už, že jednoducho pokiaľ by ten pozmeňujúci návrh prešiel, tak zaťažíme stavebných sporiteľov sumou 6 060 korún ročne. V čom je ale kľúčový problém stavebného sporenia na Slovensku? Kľúčový problém stavebného sporenia na Slovensku je v tom, že tie podmienky sa neustále menia, to znamená, že s tou ambíciou, s ktorou prišlo ministerstvo financií v tom pôvodnom návrhu, všetci zúčastnení sme súhlasili, pretože tá metodika výpočtu je stabilizovaná, jasne určuje pravidlá a musíme objektívne povedať, že nepodlieha ani potrebám, aktuálnym potrebám štátneho rozpočtu a nepodlieha ani politickým náladám, ktoré aktuálne v Národnej rade Slovenskej republiky sú. Takže, dámy a páni, aby som nevyrušoval vaše rozmýšľanie nahlas, chcel by som vás veľmi pekne poprosiť, aby sme naozaj nepodporili ten pozmeňujúci návrh, ktorý je v spoločnej správe pod číslom 6. Je ešte niekoľko vážnych dôvodov, ktoré nás k tomu vedú, aby sme sa obrátili na vás, aby tento pozmeňujúci návrh pod č. 6 nebol schválený, ale ešte raz opakujem, nebudem rušiť vaše rozmýšľanie nahlas. Ďakujem pekne za pozornosť.
Nemky, Martin, poslanec NR SR (2016-12-01):
Ďakujem za slovo. Ja len v krátkosti. Pán poslanec Budaj, hovorili ste jedenásť minút, z toho tri minúty o rokovacom poriadku. Ja ďakujem predsedajúcemu, že vás upozornil, že sa bavíme možno o inom zákone, ako ste mysleli, bavíme sa o zákone, teda o predĺžení funkčného obdobia poslancov a predsedov vyšších územných celkov. Ďakujem pekne.
Lipšic, Daniel, poslanec NR SR (2016-09-12):
Ja mám návrh, pán predsedajúci, keby sme mohli hlasovať, že nad rámec rokovacieho poriadku predsedajúci môže kedykoľvek vystúpiť spoza predsedajúceho stolčeka s faktickou poznámkou ľubovoľne dlho, k ľubovoľne akej téme, ľubovoľne k akémukoľvek poslancovi a tým takou nejakou mimovoľnou tradíciou doplníme rokovací poriadok naším uznesením a za potlesku, samozrejme, že poslancov vládnej koalície.
Krúpa, Juraj, poslanec NR SR (2022-03-15):
Ďakujem. Vážený pán predsedajúci, dovoľte, aby som predniesol správu výboru pre obranu a bezpečnosť o výsledku prerokovania návrhu na vyslovenie súhlasu s prítomnosťou zahraničných ozbrojených síl členských krajín NATO na území Slovenskej republiky. Výbor pre obranu a bezpečnosť ako gestorský výbor podáva Národnej rade túto správu. Predseda Národnej rady rozhodnutím č. 978 zo 14. marca 2022 pridelil návrh na prerokovanie Výboru Národnej rady Slovenskej republiky pre obranu a bezpečnosť. Výbor pre obranu a bezpečnosť prerokoval návrh v určenej lehote a odporučil Národnej rade Slovenskej republiky na základe čl. 86 písm. m) Ústavy Slovenskej republiky vysloviť súhlas s prítomnosťou zahraničných ozbrojených síl z členských krajín NATO na území Slovenskej republiky. Prílohou tejto správy je návrh na uznesenie Národnej rady Slovenskej republiky. Ďakujem, pán predsedajúci, skončil som, môžte otvoriť rozpravu.
Bittó Cigániková, Jana, poslankyňa NR SR (2021-11-09):
Ďakujem, pán podpredseda. Ja som sa teda snažila čítať poctivo, ale máte pravdu. Aj ten telefón, keď mi tu zazvonil, to vlastne aj Peťo vystúpil a takisto to teda pripomienkoval a takisto chcel, aby som to prečítala. Chcem len povedať, že aj doteraz tu kolegovia kolegu z OĽANO predtým trolovali s týmto. Jednoducho nastala tu taká kultúra, ale súhlasím s tým, tiež si myslím, že dohodnime sa, lebo akože naozaj nemusíme z tohoto robiť vedu. Podstatné je, jak je to napísané a ako je to myslené, ale chcela by som povedať, že čo robí Peter, je to, čo sa tu robilo aj predtým, hej, to neni novinka, to teda, veď pán poslanec Šíbl to tu čítal kvôli tomu, že neprečítal nejaké úvodzovky alebo bodky, alebo čo. Naozaj si myslím, že dohodnúť sa treba, súhlasím s tým. No chcem vám povedať k tomu, že ste sa pýtali, že ako nám môžu ľudia veriť, že keď toto vidia a máte pravdu v tom, že v interrupciách s pani Záborskou, s kolegami my sa asi nikdy nezhodneme a bude tam vždycky taký že oheň a voda a jednoducho tak, ako ja bojujem za záchranu a slobodu tých žien, tak si myslím, že druhá strana rovnako úprimne bojuje vo svojej predstave o záchranu detí a ja si teda myslím, že im to nevyjde a teraz ako okej, je tu spor. Ale ja vám poviem, prečo nám môžu veriť, lebo okamžite ako pôjde o nejaké zlodejiny alebo krytie zlodejín, alebo nejakú nespravodlivosť, tak sa postavím kedykoľvek vedľa pani Záborskej a spolu s ňou pôjdem bojovať proti týmto veciam. Jedna vec je ideológia v zmysle nejakých obmedzení, ale druhá vec je, že nás spája práve to, aby jednoducho tá korupcia, ktorá tu bola za vašej vlády, a tie pravidlá, chápem, aby to nebolo, chápem, že nám to nedáva vstupenku na všetko. Ale toto je to, čo nás spája, aj keď nás niektoré veci delia, tak toto nás spájať bude vždy.
Šimečka, Michal, podpredseda NR SR (2024-01-19):
Ďakujem. Pani poslankyňa Gažovičová. Nie je práve v miestnosti, takže pán poslanec Prostredník.
Laurenčík Milan, podpredseda NR SR (2022-03-23):
(Povedané súbežne s rečníkom.) O jedenástej nestihneme, ale dnes bude.
Cigániková, Jana, poslankyňa NR SR (2017-11-29):
Ďakujem pekne, už som to zvládla teraz. Pán Mazurek, s časťou vášho vystúpenia súhlasím, s časťou nie. Ale to, k čomu by som sa rada vyjadrila opäť, však ja to rada, zasa som na tenkom ľade. Ale myslím, že máme, robíme jednu veľkú spoločenskú škodu, ak ľuďom hovoríme, že zdravotníctvo je zadarmo. Ústava síce garantuje zdravotnú starostlivosť zadarmo, ale iba v rozsahu zákona, ktorý tu vlastne my schvaľujeme. Ale nie preto to hovorím, že nechcem, aby ľudia mali zdravotníctvo zadarmo, ale práve naopak, ja si myslím, že zdravotný systém s nami má byť solidárny, keď to naozaj potrebujeme, keď máme vážny problém a nie vtedy, keď potrebujeme pár centov na lieky. Ja viem, že to niektorým pomôže, ale my tu máme obrovský problém s tým, že to zdravotníctvo nestačí, finančne nestačí, veď sami poznáte tie príbehy ľudí, pretože v skutočnosti nič nie je zadarmo. Zadarmo neexistuje! To znamená len to, že to zaplatí niekto iný. Takže toto je proste fáma, ktorá neexistuje. A čo sa týka odbornej spôsobilosti manažérov, tiež som sa nad tým zamyslela. To, ako takú nejakú osobnú zodpovednosť za to, čo narobia pri tom kradnutí, keď nakradnú cétečká a podobne. Jasné, mali by sme ich všetkých pozatvárať. Ale to nie je len v nemocniciach. To predsa my s touto vymožiteľnosťou práva, lebo my máme zákony, že nekradnite, len sa nedodržujú. A toto je úplne iný level, pretože ten nejaký manažér nemocnice zas napríklad nespraví nič s populistickými opatreniami a nespraví nič práve napríklad s tým, keď je, keď nie je dosť peňazí v zdravotnom systéme. Čiže toto by bolo na diskusiu, že ako na to. Ale teda súhlasím s tou časťou, že to nejaké potrestanie vinníkov a hlavne vo verejnom priestore je viac ako žiaduce. Ďakujem.
Vlčan, Samuel, minister pôdohospodárstva a rozvoja vidieka SR (2022-02-02):
Ďakujem za slovo, pán predsedajúci. Vážené panie poslankyne, páni poslanci, som rád aj z kvality diskusie, ktorú sme mali. Chcem za ňu poďakovať. Je záujmom nášho rezortu, aby sme regulovali prostredie nakladania s potravinami tak, aby sme predovšetkým nevytvárali ďalšie administratívne prekážky a aby sme podporili predaj zdravých, a pokiaľ možno slovenských potravín produkovaných slovenskými producentami. Verím, že nejaké technické detaily, ktoré môžme, tak doladíme v rámci legislatívneho procesu tu v parlamente. A chcem sa teda ešte raz poďakovať za podporu. Ďakujem.
Poliačik, Martin, poslanec NR SR (2017-04-04):
Ďakujem veľmi pekne. Pán poslanec Galko, prosím vás, nerušte ma! Ja som mimoriadne vyrušený z tohto. Ďakujem. Zajtra o 8.00 hodine ráno, pokračuje výbor, prerušený, pre nezlučiteľnosť funkcií, takže chcel by som upozorniť členov, že už zajtra by sme mohli doklepnúť, teda po dvoch dňoch rokovania, tento výbor. Takže zajtra o 8.00 v tradičnej miestnosti. Ďakujem veľmi pekne.
Laššáková, Jana, podpredsedníčka NR SR (2013-05-28):
Pán poslanec Hrušovský, chcete reagovať? Nie. Nech sa páči, odovzdávam teraz slovo podpredsedovi Národnej rady Jánovi Figeľovi.
Puci, Róbert, poslanec NR SR (2015-09-24):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Zemanová, Anna, poslankyňa NR SR (2021-04-01):
Teraz dajte, prosím, hlasovať o pozmeňujúcom... (Prerušenie vystúpenia predsedajúcim.)
T. Cabaj, podpredseda NR SR: (2009-04-29):
Konštatujem, že pán poslanec nechce reagovať na faktické poznámky. V rozprave ďalej vystúpi pani poslankyňa Tóthová. Nech sa páči.
P. Hrušovský, podpredseda NR SR: (2002-08-20):
Hlasujeme, páni poslanci. (Hlasovanie.) Prítomných 109 poslancov, za 108 poslancov, nehlasoval 1. Schválili sme pripomienky pod bodom 1 - 6 pána prezidenta. Pán poslanec Langoš, ďalší návrh. J. Langoš, poslanec: Pán predseda, keďže je to prezidentom vrátený zákon, navrhujem, aby ste otvorili rozpravu v treťom čítaní.
Ďuriš Nicholsonová, Lucia, podpredsedníčka NR SR (2019-06-21):
Pán poslanec Baránik s faktickou.
P. Hrušovský, podpredseda NR SR: (2001-09-12):
Nech sa páči.
Kaník, Ľudovít, poslanec NR SR (2012-12-07):
Dúfam, že mi nevypadla niť. Dobre, takže pokračujem.
Martinák, Ľuboš, poslanec NR SR (2015-03-11):
Ďakujem za slovo. Pán kolega Zsolt Simon, v prvom rade sa zmienim o rozsahu spoločnej správy, kde si správne síce povedal, že sa jedná o 271 bodov pripomienok. Len ako obyčajne, povieš „a“ a nepovieš „b“. Škoda, že si nepovedal, skús si to spočítať, že z týchto 271 bodov – legislatívno-technické úpravy, gramatické pripomienky, pripomienky precizujúce navrhované znenie, pripomienka vypúšťajúce nadbytočné slovo a vypustenie nevhodného odkazu predstavuje 87% z týchto pripomienok. Často si tu hovoril o akejsi novele zákona. Veď to si pusť, prehraj sa. Tu nie je novela zákona, to je nový zákon. Ďalej hovoríš tu, že sa vytvárajú, alebo strašíš lobistickými skupinami, že sa budú formovať, hlavne zo strany výrobcov. No škoda, že nemáš preštudovanú štvrtú časť – rozšírená zodpovednosť výrobcov. Opakujem, zodpovednosť výrobcov, dokonca rozšírená. Začínaš strašiť starostov a primátorov. Skús si prečítať, čo je to program obcí. Skús si prečítať, akú rolu zohráva obec v tomto zákone v oblasti štátnej správy. Prečítaj si, aké priestupky môže prejednávať obec, aké príjmy, z ktorých, z desiatich činností môže mať obec. Ty vieš dobre, že štátny tajomník nás uistil, že bolo to predrokované aj so ZMOS-om. Teda spočiatku som nechápal, teraz chápem. Ty nás uisťuješ, že nemáme záujem riešiť občana. My máme. Škoda, že ty si to nemal, keď si bol ministrom. A druhá vec. Ja to teraz považujem za povinnú jazdu. Áno, zvolebnieva sa. SMK vám tlačí na päty. Ďakujem.
Šeliga, Juraj, podpredseda NR SR (2020-09-23):
Pán poslanec Hattas.
A. Belousovová, podpredsedníčka NR SR: (2007-07-03):
Nech sa páči, pán poslanec Szigeti, máte slovo.
M. Číž, podpredseda NR SR: (2007-03-29):
Teraz v rozprave vystúpi pán poslanec Marián Záhumenský.
M. Hort, podpredseda NR SR: (2009-09-11):
A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej, aby informovala Národnú radu o výsledku rokovania výborov o tomto návrhu a aby odôvodnila stanovisko gestorského výboru. Nech sa páči.
Kadúc, Miroslav, poslanec NR SR (2015-10-01):
Ďakujem. Pán predsedajúci, dajte, prosím, hlasovať o tom, že návrh zákona prerokujeme v druhom čítaní.
Hrnčiar, Andrej, podpredseda NR SR (2017-12-05):
Pán poslanec Puci.
Hrnčiar, Andrej, podpredseda NR SR (2016-10-27):
Vážené pani poslankyne, vážení páni poslanci, otváram deviaty rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Jozef Burian, Katarína Cséfalvayová, Igor Choma, Marian Kotleba, Petra Krištúfková, Jana Nehézová, Peter Štarchoň, Jana Vaľová, Štefan Zelník. Pokračujeme v prerušenej rozprave v prvom čítaní o návrhu poslankyne Remišovej na vydanie zákona, ktorým sa mení a dopĺňa zákon o slobode informácií, tlač 238. Pani poslankyňa Remišová už zaujala miesto určené pre navrhovateľov, aj pán spravodajca. Takže posledný v poradí z ústne prihlásených rečníkov do rozpravy je poslanec Jozef Viskupič, ktorému zároveň odovzdávam slovo. [Pokračovanie v rokovaní o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 238.]
Hlina, Alojz, poslanec NR SR (2014-06-05):
Ďakujem veľmi pekne. Poviem, možno som si to mohol aj odpustiť, ale ja žasnem, normálne žasnem, že po tomto príspevku som mal pocit povedať, že: a prihlášku si vyzdvihnite v kancelárii SMER-u v Banskej Štiavnici. Normálne, viete, keď hovorili o ústave, tak tam bolo potrebných 90 hlasov. Tomu som rozumel. Teraz potrebujú 70 hlasov a tu normálne nasadzujú hruď. Tuná pani Jurinová, tu normálne, ja som žasol. To mi pripomína zjazdy KSČ. Je šuviks, naozaj. Tu je kolega po hrudi, normálne (vyslovené s pobavením), skúsim, jak ste skočili na lep, úplne ste skočili na lep. Toľko politickej naivity, čo tu sme teraz videli, som ešte nevidel. Pokúsim sa vysvetliť prečo v mojom vystúpení.
Laurenčík, Milan, podpredseda NR SR (2020-09-17):
S reakciou na faktické poznámky pán poslanec Milan Mazurek.
Blaha, Ľuboš, podpredseda NR SR (2024-01-18):
Pán poslanec Peter Stachura.
Š. Zelník, poslanec: (2006-09-06):
Prosím, aby ste dali hlasovať o návrhu pani poslankyne Žitňanskej, ktorá navrhla nepokračovať v prerokúvaní tohto návrhu zákona.
Jurinová, Erika, podpredsedníčka NR SR (2015-12-15):
Ďakujem pekne, dávam slovo druhému prihlásenému rečníkovi pánovi poslancov Hudackému.